**Tenk Községi Önkormányzat Képviselő - testületének 37/2023(VI.14.) számú határozata:**

1. Tenk Községi Önkormányzat Képviselő- testülete megállapítja, hogy a Tenk belterület 211/23 hrsz. alatt felvett, természetben a 3359 Tenk, Fő út 56. szám alatti, 1/1 tulajdoni hányadban önkormányzati tulajdonú, „kivett üzlet, udvar” megnevezésű, 1098 m2 alapterületű forgalomképes ingatlan megvételére a nyertes ajánlattevő a Jászinvest Befeketetési, Vagyonkezelő és Kereskedelmi Zrt. (adószáma: 11837444-2-16, cégjegyzékszám: 16-10-001696), 5130 Jászapáti Kossuth Lajos út 3. szám alatti társaság.
2. Tenk Községi Önkormányzat Képviselő- testülete úgy dönt, a Tenk belterület 211/23 hrsz. alatt felvett, természetben a 3359 Tenk, Fő út 56. szám alatti, 1/1 tulajdoni hányadban önkormányzati tulajdonú, „kivett üzlet, udvar” megnevezésű, 1098 m2 alapterületű forgalomképes ingatlan tulajdonjogát 120.000.000,- Ft+ÁFA összegben értékesíti a Jászinvest Befektetési, Vagyonkezelő és Kereskedelmi Zrt. (5130 Jászapáti, Kossuth Lajos út 3. székhelyű társaság, Cg. 16-10-001696) részére azzal, hogy az ingatlanértékesítéssel felmerülő valamennyi költség (ügyvédi munkadíj, földhivatali eljárási díj stb.) a vevőt terheli.
3. Tenk Községi Önkormányzat Képviselő-testülete felhatalmazza Tenk Község Polgármesterét Szopkó Tamást, a nyertes pályázóval, a Jászinvest Zrt.-vel az adásvételi szerződés megkötésére, a szükséges egyéb nyilatkozatok megtételére.
4. Tenk Községi Önkormányzat Képviselő- testülete megbízza Szopkó Tamás polgármestert, hogy az adás-vételi szerződést a Magyar Nemzeti Vagyonkezelő Zrt., mint a Magyar Állam kijelölt szerve részére küldje meg nyilatkozattétel céljából, miszerint kíván-e a Magyar Állam a törvényben biztosított elővásárlási jogával élni.

Határidő: azonnal

Felelős: Szopkó Tamás polgármester

**Tenk Községi Önkormányzat Képviselő - testületének 38/2023(VI.14.) számú határozata:**

Tenk Községi Önkormányzat Képviselő- testülete a Tenki Csicsergő Óvoda és Konyha 2022/2023. nevelési évéről készült beszámolót a melléklet szerinti tartalommal elfogadja.

Határidő: értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 39/2023(VI.14.) számú határozata:**

1. Tenk Községi Önkormányzat Képviselő- testülete az egészségügyi alapellátásról szóló 2015. évi CXXIII. törvény 23. § (5) bekezdése szerint a Heves Vármegyei Markhot Ferenc Kórházzal (3300 Eger, Knézich Károly utca 1.), mint irányító vármegyei kórházzal, a védőnői szolgálat telephelyeként szolgáló ingatlan, valamint az ellátás működését szolgáló ingóságok ingyenes használatba bocsátásáról szóló megállapodást elfogadja.
2. Tenk Községi Önkormányzat Képviselő-testülete felhatalmazza Tenk Község polgármesterét Szopkó Tamást a szerződés aláírására, valamint az esetlegesen szükséges egyéb nyilatkozatok megtételére.

Határidő: azonnal

Felelős: Szopkó Tamás polgármester

**Tenk Községi Önkormányzat Képviselő - testületének 40/2023(VI.14.) számú határozata:**

1. Tenk Községi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 88. § (2) bekezdésében foglalt felhatalmazás alapján a REGIO-KOM Térségi Kommunális Szolgáltató Társulásnak a módosításokkal egységes szerkezetbe foglalt Társulási Megállapodását – mely jelen határozat mellékletét képezi – a Társulási Tanács 2023. május 26. napján hozott 15/2023. (V.26.) számú határozatával jóváhagyott tartalommal elfogadja és jóváhagyja.
2. A Képviselő-testület felhatalmazza a társulás Elnökét az egységes szerkezetbe foglalt Társulási Megállapodásnak a Magyar Államkincstár Jász-Nagykun-Szolnok Megyei Igazgatósága (5002 Szolnok, Liget út 6.) és a helyi önkormányzatok feletti törvényességi felügyeletet gyakorló szervezet felé történő benyújtására, míg Dr. Czifra Károly ügyvédet (5000 Szolnok, Szigligeti utca 2. II/200.) a törzskönyvi nyilvántartásba vételi eljárásban a jogi képviselet ellátására.
3. A Képviselő-testület felhatalmazza a Szopkó Tamás polgármestert a Társulási Megállapodásnak Tenk Községi Önkormányzat képviseletében történő aláírására.

Határidő: 2023. június 30.

Felelős: Szopkó Tamás polgármester